NASA TV
NASA TV (ranije nazvana „NASA Selekt“, NASA Select) je televizijski kanal američke agencije NASA. Kanal se emituje preko satelita, kao i putem simulkasta (simultanog emitovanja) na sajtu agencije NASA. Kanal je počeo sa emitovanjem 1980ih kako bi tehničari, inženjeri i kontrolori misije mogli uživo da prate poletanja raketa-nosača, kao i operacije u orbiti. NASA je posedovala televizijski odsek još od početka svemirskog doba radi arhiviranja svih istorijskih događaja, kao i da se obezbede snimci za javnost.

Na televiziji se prikazuje veliki broj obrazovnih emisija za sve uzraste. Takođe se direktno prenose sve misije u svemir sa ljudskom posadom, među kojim su i letovi na Međunarodnu svemirsku stanicu, kao i lansiranje i bitniji događaji robotizovanih misija i lansiranja drugih svemirskih agencija sa kojim NASA sarađuje. Mreža je prešla sa analognog na digitalno emitovanje signala 2005. godine, nakon misije STS-114, čime je prekinula paralelno emitovanje analognog i digitalnog signala.

Reference

Spoljašnje veze 
 
 

Drugi video kanali agencije NASA
 Kennedy Space Center 
 Expendable Launch Vehicle pad streams 

NASA
Američke TV-mreže